el el el el el el el el el el el el el el el el el el el el el el el el en en en pl fr eu fr el ca el fr el fr el fr el sv el el el el el el el el el el el el el el el el el el el el el el el en el el el el en el el el el el el el el el el el el el el el el el el el el el el el el el el el el el el el el el el el el el el el pl el el el el el el el el el el el el el eu el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Κύριος στόχος αυτής της Βικιεπιχείρησης είναι η αποτίμηση της εγκυκλοπαιδικής πληρότητας και της ποιότητας των λημμάτων ζωτικής σημασίας, δηλαδή των σπουδαιότερων λημμάτων που πρέπει να έχει η Βικιπαίδεια.
Δευτερεύων στόχος της είναι η βελτίωση των διαφόρων Βικιεπιχειρήσεων (π.χ. Βικιπαίδεια:Επιχείρηση Ισπανία) με την εφαρμογή της αποτίμησης των λημμάτων ζωτικής σημασίας σε αυτές, όταν περιέχουν κάποιο ζωτικό λήμμα.
Σε αντίθεση με τις θεματικές Βικιεπιχειρήσεις δεν γίνεται ταξινόμηση κατά σπουδαιότητα. Όλα τα ζωτικά λήμματα είναι ύψιστης προτεραιότητας για την Βικιπαίδεια.
Το λήμμα έχει λάβει τον χαρακτηρισμό αξιόλογο λήμμα μέσα από τη σχετική διαδικασία.
Το λήμμα πρέπει να ανταποκρίνεται στα κριτήρια για αξιόλογα λήμματα:
καλογραμμένο: ο λόγος του είναι στρωτός.
πλήρες: καλύπτει ολόκληρο το θέμα χωρίς να παραλείπει σημαντικές πληροφορίες ή λεπτομέρειες.
συνεκτικό: έχει λογικό μέγεθος, και επικεντρώνεται στο θέμα χωρίς να αναφέρει δευτερεύουσας σημασίας λεπτομέρειες.
ακριβές: είναι μια βαθιά και αντιπροσωπευτική επισκόπηση της σχετικής βιβλιογραφίας. Οι πληροφορίες που δίνονται είναι επαληθεύσιμες από αξιόπιστες πηγές και στηρίζονται με παραπομπές όπου χρειάζεται.
ουδέτερο: παρουσιάζει όλο το φάσμα απόψεων δίκαια, χωρίς προκατάληψη και με το κατάλληλο βάρος.
σταθερό: δεν μεταβάλλεται σημαντικά σε μικρό χρονικό διάστημα (εκτός από βελτιώσεις σύμφωνα με τα σχόλια των χρηστών).
Πρέπει να είναι συμβατό και ομοιόμορφο με την μορφή των υπόλοιπων λημμάτων της Βικιπαίδειας και λημμάτων παρόμοιου θέματος. Επιπρόσθετα πρέπει να έχει:
εισαγωγή: να υπάρχει μια εισαγωγική παράγραφος όπου γίνεται επαρκής περίληψη του λήμματος.
κατάλληλη δομή: να είναι σωστά ιεραρχημένο με επικεφαλίδες και ένα αντιπροσωπευτικό, συνεκτικό, όχι υπερβολικά μεγάλο πίνακα περιεχομένων.
ενιαία μορφή παραπομπών: το σύστημα παραπομπών που ακολουθείται πρέπει να είναι ενιαίο σε όλο το λήμμα, είτε πρόκειται για υποσημειώσεις, π.χ. ([1]), είτε σύστημα Harvard, π.χ. (Smith 2007, p. 1). (Δείτε και Βικιπαίδεια:Παράθεση πηγών/παράδειγμα μορφής) Η χρήση προτύπων δεν επιβάλλεται.
Να περιέχει πολυμέσα: όπου χρειάζεται, να υπάρχουν εικόνες και άλλα πολυμέσα με επαρκείς και συνεκτικές περιγραφές και χωρίς να παραβιάζουν πνευματικά δικαιώματα. Οι εικόνες πρέπει να ακολουθούν την Πολιτική χρήσης εικόνων. Μη ελεύθερες εικόνες πρέπει να ικανοποιούν τα κριτήρια εύλογης χρήσης.
↑ Smith 2007, p. 1.
Επαγγελματικό, εντυπωσιακό, και εκτενές. Η απόλυτη πηγή για εγκυκλοπαιδικές πληροφορίες.
Δεν θα πρέπει να χρειάζεται προσθήκη περιεχομένου εκτός αν γίνουν διαθέσιμες νέες πληροφορίες. Περισσότερες βελτιώσεις στην ποιότητα του κειμένου συχνά μπορεί να είναι δυνατές.
(όπως ήταν τον Ιούλιο του 2008)
Το λήμμα είναι καλά οργανωμένο και ουσιαστικά ολοκληρωμένο, έχει αξιολογηθεί από αμερόληπτους χρήστες μιας Βικιεπιχείρησης ή αλλού σύμφωνα με τα κριτήρια.
Το λήμμα θα μπορούσε πιθανότητα να τεθεί ως υποψήφιο για αξιόλογο λήμμα. Διαφέρει από λήμμα τάξης Β σε θέματα πληρότητας περιεχομένου, ισορροπίας αλλά και βαθμού ικανοποίησης καθενός κριτηρίου.
Το λήμμα περιέχει κατάλληλες, αξιόπιστες πηγές, με εντός κειμένου παραπομπές όπου είναι απαραίτητο. Κάθε σημαντικό ή αμφισβητήσιμο υλικό επαληθεύεται με παραπομπές εντός κειμένου. Υπάρχει πιθανότατα γενική βιβλιογραφία.
Το λήμμα καλύπτει όλες τις πλευρές του θέματος. Οι ενότητες είναι ανεπτυγμένες ανάλογα με το βάρος τους στο θέμα. Δεν λείπουν ενότητες που να θεωρούνται απαραίτητες από τον αξιολογητή.
Το λήμμα έχει ικανοποιητική δομή, με σύντομο κείμενο εισαγωγής, ενότητες σχετικού υλικού. Ακολουθεί τις οδηγίες μορφοποίησης της Βικιπαίδειας.
Το λήμμα είναι καλογραμμένο. Το κείμενο δεν περιέχει γραμματικά λάθη και η ροή του είναι λογική.
Το λήμμα περιέχει ποιοτικό υποστηρικτικό υλικό, όπως κουτί πληροφοριών, εικόνες ή διαγράμματα όπου χρειάζεται.
Το λήμμα παρουσιάζει το περιεχόμενό του με ένα κατάλληλα προσβάσιμο τρόπο για να ικανοποιεί οπωσδήποτε το ευρύ κοινό, χωρίς υπόβαθρο για το θέμα, αλλά και να καλύπτει και γνώστες του θέματος όπου είναι αναγκαίο.
Πολύ χρήσιμο για τους αναγνώστες. Μια αρκετά ολοκληρωμένη αντιμετώπιση του θέματος. Ένας μη ειδικός με το θέμα τυπικά δεν θα έβρισκε τίποτα να λείπει.
Μπορεί να χρειάζεται εξειδικευμένη γνώση για την προσαρμογή του λήμματος, και θέματα μορφοποίησης μπορεί να χρειάζονται επίλυση. Η σελίδας κριτικής λημμάτων μπορεί να βοηθήσει.
(όπως ήταν τον Φεβρουάριο του 2009)
Το λήμμα έχει λάβει τον χαρακτηρισμό καλό λήμμα μέσα από τη σχετική διαδικασία.
Το λήμμα πρέπει να ανταποκρίνεται στα κριτήρια για καλά λήμματα:
Ένα καλό λήμμα είναι:
το κείμενο είναι σαφές και περιεκτικό, σέβεται τους νόμους περί πνευματικής ιδιοκτησίας, η ορθογραφία και η γραμματική είναι σωστή.
συμμορφώνεται με τις οδηγίες της βασικής μορφής λήμματος και τις σημαντικότερες πτυχές του οδηγού μορφοποίησης λημμάτων.
Επαληθεύσιμο χωρίς πρωτότυπη έρευνα:
περιλαμβάνει ένα κατάλογο με όλες τις παραπομπές (πηγές των πληροφοριών), οι οποίες παρουσιάζονται σύμφωνα με τις οδηγίες του οδηγού μορφοποίησης λημμάτων.
όλες οι εντός κειμένου παραπομπές πρέπει να προέρχονται από αξιόπιστες πηγές, συμπεριλαμβανομένων εκείνων για τις άμεσες αναφορές, τα στατιστικά στοιχεία, δημοσιευμένες απόψεις, αμφιλεγόμενες δηλώσεις που έχουν αμφισβητηθεί ή που είναι πιθανόν να αμφισβητηθούν, και αμφιλεγόμενο υλικό σχετικά με ζωντανά πρόσωπα. Οι αναφορές που βασίζονται σε επιστημονικά άρθρα θα πρέπει να ακολουθούν τις κατευθυντήριες γραμμές της επιστημονικής παραπομπής.
δεν περιλαμβάνει πρωτότυπη έρευνα.
εξετάζει τις κύριες πτυχές του θέματος
παραμένει επικεντρωμένο στο θέμα χωρίς να υπεισέρχεται σε περιττές λεπτομέρειες.
Ουδέτερα: αντιπροσωπεύει τις απόψεις δίκαια και χωρίς προκαταλήψεις, δίνοντας τη δέουσα βαρύτητα στην κάθε μια.
Σταθερό: δεν αλλάζει σημαντικά από μέρα σε μέρα, λόγω συνεχούς πολέμου επεξεργασίας ή διαφωνιών ως προς το περιεχόμενο.
Εικονογραφημένα, αν είναι δυνατό.
οι εικόνες είναι σωστά σημασμένες για τα πνευματικά δικαιώματα (άδεια χρήσης), και γίνεται σωστή χρήση εικόνων εύλογης χρήσης
οι εικόνες είναι σχετικές με το θέμα, και έχουν τις κατάλληλες λεζάντες.
Χρήσιμο σε σχεδόν όλους τους αναγνώστες. Πλησιάζει (αλλά δεν είναι ίσο) στην ποιότητα μιας επαγγελματικής εγκυκλοπαίδειας.
Κάποια επεξεργασία από ειδικούς στο θέμα και την μορφοποίηση θα είναι χρήσιμη. Η σύγκριση με υπάρχοντα Προβεβλημένα λήμματα παρόμοιου θέματος μπορεί να υποδείξει περιοχές όπου το περιεχόμενο χρειάζεται προσθήκες.
(όπως ήταν τον Ιούνιο του 2016)
Το λήμμα είναι σχεδόν ολοκληρωμένο χωρίς μεγάλα προβλήματα, αλλά απαιτείται περισσότερη δουλειά για να φτάσει στο επόμενο επίπεδο. Τα λήμματα Τάξης-Β πρέπει να καλύπτουν τα παρακάτω έξι κριτήρια:
Το λήμμα περιέχει κατάλληλες πηγές, με εντός κειμένου παραπομπές όπου είναι απαραίτητο. Έχει αξιόπιστες πηγές, και κάθε σημαντικό ή αμφισβητήσιμο υλικό που μπορεί να αμφισβητηθεί έχει παραπομπές. Η χρήση προτύπων παραπομπών όπως {{cite web}} δεν απαιτείται, αλλά η χρήση των ετικετών    ενθαρρύνεται.
Το λήμμα καλύπτει λογικά το θέμα, και δεν περιέχει προφανείς ελλείψεις ή ανακρίβειες. Περιέχει ένα μεγάλο μέρος του υλικού που είναι απαραίτητο για ένα λήμμα Τάξης-Α, ωστόσο ορισμένες ενότητες μπορεί να χρειάζονται επέκταση, και ορισμένα λιγότερο σημαντικά θέματα μπορεί να λείπουν.
Το λήμμα έχει μια συγκεκριμένη δομή. Το περιεχόμενο είναι οργανωμένο σε ενότητες σχετικού υλικού, συμπεριλαμβανομένης της εισαγωγής και όλες τις ενότητες που λογικά μπορούν να περιλαμβάνονται σε ένα λήμμα αυτού του είδους.
Το λήμμα είναι σχετικά καλογραμμένο. Το κείμενο δεν περιέχει μεγάλα γραμματικά λάθη και η ροή του είναι λογική, αλλά δεν χρειάζεται να είναι "πνευματώδης".
Το λήμμα περιέχει υποστηρικτικό υλικό, όπως κουτί πληροφοριών, εικόνες ή διαγράμματα όπου χρειάζεται. Θα πρέπει να έχει ένα κουτί πληροφοριών όπου είναι σχετικό και χρήσιμο. Οι εικόνες δεν είναι απαραίτητες, ωστόσο εικονογραφημένα λήμματα ενθαρρύνονται.
Το λήμμα παρουσιάζει το περιεχόμενό του με ένα κατάλληλα προσβάσιμο τρόπο. Είναι γραμμένο έχοντας υπόψη όσο ευρύ κοινό είναι δυνατό. Το λήμμα δεν θα πρέπει να θεωρεί δεδομένο ένα τεχνικό υπόβαθρο για τους αναγνώστες, και τεχνικοί όροι θα πρέπει να εξηγούνται ή να αποφεύγονται όπου είναι δυνατό.
Κανείς αναγνώστης δεν θα πρέπει να μένει στερημένος, ωστόσο το περιεχόμενο μπορεί να μην είναι αρκετά πλήρες ώστε να ικανοποιήσει ένα σοβαρό σπουδαστή ή ερευνητή.
Ορισμένες πλευρές του περιεχομένου και της μορφής του πρέπει να βελτιωθούν, και εξειδικευμένη γνώση χρειάζεται περισσότερο. Η συμπερίληψη υποστηρικτικού υλικού μπορεί να ληφθεί υπόψη αν είναι πρακτική, και το λήμμα θα πρέπει να ελεγχθεί για συμμόρφωση με σχετικές οδηγίες μορφοποίησης.
(όπως ήταν τον Φεβρουάριο του 2009)
Το λήμμα είναι ουσιώδες, αλλά ακόμη στερείται σημαντικού περιεχομένου ή περιέχει αρκετό άσχετο υλικό. Το λήμμα θα πρέπει να έχει κάποιες παραπομπές προς αξιόπιστες πηγές, αλλά μπορεί ακόμη να έχει σημαντικά προβλήματα ή να χρειάζεται ουσιαστική επιμέλεια.
Το λήμμα έχει αναπτυχθεί καλύτερα ως προς την μορφή, την δομή και την ποιότητα από ένα λήμμα Έναρξης, αλλά δεν καλύπτει ένα ή περισσότερα από τα κριτήρια για την Τάξη-Β. Μπορεί να έχει ορισμένα κενά ή ελλειπή στοιχεία. Χρειάζεται επεξεργασία για σαφήνεια, ισορροπία ή ροή του κειμένου ή περιέχει παραβιάσεις πολιτικής όπως η ουδετερότητα ή πρωτότυπη έρευνα. Λήμματα για φανταστικά θέματα το πιθανότερο είναι να σημανθούν ως Τάξης-Γ αν είναι γραμμένα υπό την προοπτική του φανταστικού κόσμου.
Χρήσιμο στον περιστασιακό αναγνώστη, αλλά δεν θα παρείχε την ολοκληρωμένη εικόνα για ακόμη και για μια μέτρια λεπτομερή έρευνα.
Αρκετή επεξεργασία χρειάζεται για να κλείσουν τα κενά και να αντιμετωπιστούν πρόβλήματα επιμέλειας.
(όπως ήταν τον Ιανουάριο του 2009)
Το λήμμα έχει αρχίσει να αναπτύσσεται αλλά είναι ατελές και κυριότερα δεν έχει αξιόπιστες πηγές.
Το λήμμα έχει αρκετό χρήσιμο περιεχόμενο, αλλά είναι ελλιπές σε αρκετά σημεία, συνήθως στο ζήτημα των αναφορών / πηγών. Το κείμενο μπορεί να είναι μη-εγκυκλοπαιδικό και να μην ακολουθεί το MoS αλλά το λήμμα ικανοποιεί θεμελιώδεις πολιτικές όπως η Εγκυκλοπαιδικότητα και η πολιτική για Βιογραφίες ζώντων προσώπων και δίνει αρκετές πηγές για την ύπαρξη επαληθευσιμότητας. Κανένα λήμμα της κατηγορίας αυτής δεν πρέπει να κινδυνεύει να σβηστεί με τη διαδικασία της γρήγορης διαγραφής.
Παρέχει χρήσιμο περιεχόμενο, αλλά οι περισσότεροι από τους αναγνώστες θα ήθελαν να μάθουν περισσότερα.
Η καταγραφή αναφορών από αξιόπιστες πηγές θα πρέπει να έχει προτεραιότητα. Το λήμμα χρειάζεται βελτιώσεις και σε περιεχόμενο αλλά και σε οργάνωση.
(όπως ήταν τον Φεβρουάριο 2009)
Βασική περιγραφή του θέματος.
Το λήμμα είναι είτε πολύ σύντομο ή μια συλλογή πληροφοριών που θέλει αρκετή δουλειά πριν γίνει κανονικό λήμμα εγκυκλοπαίδειας. Συνήθως είναι σύντομο, αλλά μπορεί να έχει οποιοδήποτε μέγεθος αν το υλικό του δεν είναι σχετικό ή αν είναι ακατανόητο ή αν δεν είναι γραμμένο για εγκυκλοπαίδεια.
Παρέχει μικρής έκτασης κατανοητού / χρήσιμου περιεχομένου, μπορεί να είναι κατά τι μεγαλύτερο από ορισμό λεξικού